Mă gândeam că te găsesc aici.
E ciudat să văd locul ăsta gol.
- E camera de război. Războiul s-a sfârşit. - Aşa spui tu.
Da, Umbrele s-au dus.
Dar, cu ce se întâmplă acasă, s-ar putea să mai vedem ceva animaţie pe aici.
- Au mai venit nave? - Doar două nave ale vânătorilor de cadavre.
Nimeni nu respectă nimic acasă. Traficul extraterestru e neschimbat.
Totuşi, carantina impusă de Pământ ne-a silit să mai reducem din activitate.
- Asta e rău. - Cu adevărat rău.
Datorită taxelor de la transporturile comerciale reuşeam să ne mai descurcăm.
Acum, fără aceste venituri, o să fie foarte greu.
O să ne descurcăm. Mereu am făcut-o.
Locul ăsta a fost declarat mort de mai multe ori decât Lazăr, dar ne-am revenit.
Da, aşa e.
Deci, de ce eşti aşa de îngrijorat?
- Nu sunt îngrijorat. - Spune asta şi feţei tale.
Haide, John. Ne ştim de prea mult timp ca să începi să te comporţi prosteşte.
Înainte de a o rupe cu Pământul, anul trecut, am vorbit cu tatăl meu.
Nu i-am putut spune prea multe.
Dar a putut prevedea ce o să urmeze.
De atunci, am reuşit să mai strecurăm câteva mesaje...
...prin câteva nave în drum spre noi sau spre casă.
Ultima lui scrisoare spunea ceva despre nişte străini...
...învârtindu-se prin oraş, întrebând despre mine, familie sau ferma mea.
Crezi că Preşedintele Clark s-ar folosi de familia ta ca să ajungă la tine?
E posibil. Le-am cerut să plece, cât încă mai puteau.
Le-am dat şi nişte nume de contact.
Apoi ne-a lovit embargoul acesta şi nu mai ştiu nimic despre ei.
Mi-ai povestit despre tatăl tău. E un om deştept. O să se descurce.
Şi, ca fost diplomat, e prea cunoscut ca să-l facă să dispară.
Da, poate.
Dar sper doar că vor putea să plece.
- În rest, totul e în regulă? - Până acum.
Câţiva oameni de afaceri sunt supăraţi pentru că nu pot pleca acasă...
...fără să fie interogaţi şi percheziţionaţi dar ne putem descurca.
Sunt ceva probleme în vamă, dar Zack se ocupă de asta.
Cu cât mă gândesc mai mult, cu atât sunt mai bucuroasă că l-am numit...
...să se ocupe de Securitate, după plecarea lui Garibaldi.
Până acum n-am avut nici un incident major.
Toată lumea înapoi! Toată lumea înapoi, înapoi!
Ce dracului se întâmplă aici, Ramirez?
Scanerele au detectat ceva suspect în lăzile acelea.
Am mers să aruncăm o privire şi ei ne-au tăiat calea.
- Explozivi? - Scanerele spun că nu.
Ar putea fi arme, marfă de contrabandă, prafuri.
- Păi, atunci hai să le deschidem. - Hei, asta e o proprietate privată.
- Avem nişte drepturi. - O să ai piciorul meu înfipt...
...jumătate de metru în fundul tău, dacă nu te dai la o parte din calea mea.
Eşti nebun. O să fac o reclamaţie la comandantul tău.
Chiar te rog, frumosule. Ramirez, verifică valiza.
Da, domnule. Bine tras, Şefule.
Mai bine nu spune asta până nu afli ce anume ţinteam.
Ce dracului...?
E o cameră.
Aşa e, e o cameră.
O am mereu cu mine. Sunt reporter, iar asta e echipa mea.
Şi tocmai mi-ai asigurat subiectul ştirilor.
A fost un an de foc.
Un an al distrugerilor.
A fost anul în care am luat înapoi ceea ce ne aparţinea.
A fost anul renaşterii.
Un an al marilor tristeţi.
Un an al durerii.
- Şi un an al bucuriei. - A început o nouă eră.
- A fost sfârşitul istoriei. - A fost anul când totul s-a schimbat.
Este anul 2261. Locaţia: Babylon 5.
Sezonul 4 - Episodul 8: "ILUZIA ADEVĂRULUI"
Căpitane, tocmai veneam să te văd.
O să scot câţiva doctori din gardă din Infirmeriile 3 şi 4...
...şi vroiam să ştii. - De ce?
Avem probleme cu câţiva din telepaţii închişi în stază criogenică.
- E ceva serios? - Nu, doar nişte probleme mecanice...
...cu congelatorul, aşa că mutăm jumătate din ei în alt compartiment.
Nu suntem suficienţi să ne ocupăm de asta. Va trebui să improvizăm.
E nevoie de o supraveghere continuă în timpul transferului.
Atunci ia tot ce-ţi trebuie. Sper să-i poţi ajuta, Stephen.
- Urăsc să-i ţin îngheţaţi aşa. - Nu cred că avem alte soluţii.
Având tehnologia Umbrelor implantată în cap...
...ei sunt un pericol pentru ei şi pentru ceilalţi oameni.
Sper să putem să rezolvăm asta.
Ştii, lupţi într-un război...
...şi toată lumea uită de oamenii care sunt prinşi la mijoc.
Ceva îmi spune că vom avea de-a face cu moştenirea Umbrelor încă mult timp.
- Da. - Căpitane, e aici.
Vin acum.
Credeam că am văzut ce e mai rău, cu Umbrele, Vorlonii şi războiul.
Dar e ceva mult mai rău decât Umbrele.
Reporterii.
Căpitane Sheridan, Dan Randall, ISN News. Mulţumesc lui Dumnezeu, cineva rezonabil.
Oh, mulţumesc. E un interlocutor aşa plăcut!
M-a ameninţat că mă ia de guler şi mă aruncă prin ecluza de aerisire,...
...dacă nu dau o declaraţie vamală pentru echipamentele noastre.
Mărfurile neautorizate sunt o ameninţare pentru siguranţa noastră.
Comandor...
L-ai ameninţat pe omul acesta că îl iei de guler...
...şi îl arunci prin ecluza de aerisire?
Da, am făcut-o.
Sunt şocat. Şocat şi exasperat.
Îţi reamintesc că nu prea mai avem provizii.
Pur şi simplu nu ne putem permite să aruncăm haine de calitate în spaţiu.
Întotdeauna să-i dai haina jos, mai întâi. Ţi-am mai spus asta.
Scuze, a vrut să spună, "Te dezbrac şi te arunc prin ecluză."
Îmi pare rău pentru orice neînţelegere care s-ar fi putut creea.
Poate că ar trebui să încep din nou.
- Ar fi foarte înţelept. - Da, foarte.
Am schimbat declaraţia vamală. Dacă aţi fi realizat că suntem o echipă de ştiri...
...nu ne-aţi fi permis accesul pe staţie.
Presupunerea aceasta e prima voastră greşeală.
- Aplicăm politica uşilor deschise. - Şi a ecluzelor de aerisire deschise.
- Comandorule. - Scuze.
Preşedintele Clark a instituit embargoul în jurul Babylon 5, nu noi.
- Deci voi ne-aţi fi permis accesul. - Vouă, da. Echipamentului vostru, nu.
Domnule Randall.
Toată lumea ştie că ISN e o armă de propagandă pentru Preşedintele Clark.
N-aţi venit aici să faceţi un reportaj obiectiv.
Nici nu există aşa ceva.
Jurnalistul obiectiv e un mit despre care aţi citit,...
...asemenea unui grifon, a păsării phoenix sau a unui politician cinstit.
Toţi urmăresc un plan, chiar dacă recunosc sau nu.
Dar încercăm să nu-l punem în calea adevărului.
Uite ce e, n-o să vă mint. Aveţi dreptate despre ISN,...
...de aceea majoritatea noastră a demisionat când Clark a luat puterea.
Dar câţiva am rămas,...
...crezând că vom putea prezenta adevărul în tăcere şi în doze mici,...
...când boşii nu se uită.
De aceea m-am luptat să obţin reportajul ăsta.
- Ca să poţi spune lumii tot adevărul? - Nu, nu tot adevărul.
Doar atât cât pot, fără să intru în bucluc.
Însă puţin adevăr e mai bun decât deloc.
Domnule Căpitan, acum suntem aici.
Şi, într-un fel sau altul, trebuie să ne întoarcem cu un reportaj.
Dacă o să colaboraţi cu noi...
...putem încerca să arătăm spectatorilor punctul vostru de vedere.
Va trebui să fim precauţi, însă putem s-o facem.
Dacă nu vreţi, noi vom face oricum reportajul ăsta...
...şi nimeni nu va prezenta şi poziţia voastră.
Asta vreţi cu adevărat?
Statuia aceasta înseamnă foarte mult pentru mine şi familia mea.
Am pierdut-o când am fost evacuaţi de pe Colonia Eridian.
- Probabil are o mare valoare sentimentală. - Oh, foarte mare, da.
Când eram plecaţi, o flotă a vânătorilor de cadavre a trecut de senzorii noştri...
...şi a jefuit întreaga colonie. Da, e un lucru teribil.
A aparţinut iubitei mele soţii, Leticia, plecată dintre cei vii.
O femeie bună, dar isterică. Da.
Universul e un loc mai liniştit fără ea. Iartă-mă că spun aşa ceva.
A fost în familia mea de generaţii. Domnule Garibaldi, te rog, mă ajuţi?
- Statuia asta nu are şi valoare materială? - Nu, nu.
Înţeleg.
Întreabă-mă dacă eu cred în Dumnezeu. Haide, haide, întreabă-mă.
- Nu înţeleg. - Nu, nu, nu, haide.
Bine. Crezi în Dumnezeu, domnule Garibaldi?
Nu. Şi vrei să ştii de ce?
Dacă ar fi existat Dumnezeu, poate că cine ar fi stat pe scaunul ăsta...
...nu m-ar fi luat de idiot.
Asta e o statuie Drazi. Este Shokalla, una din zeităţile lor. I se spune Creatorul.
Bunicul meu s-a convertit. Asta am făcut şi noi.
Pentru ce altceva sunt bune familiile? Deci credem în Creator. Şi ce dacă?
- Ne-am păstrat cultura şi limba. - Nu-mi pasă în ce crezi.
Exceptându-i pe Centauri, toate religiile ce venerează Creatorul sunt monoteiste.
Ele nu permit zei străini. Ceva despre eternul blestem,...
...molimă, sifilis, lucruri d-astea. Nu e ceva ce vrei să le transmiţi copiilor.
Uite ce e, domnule Garibaldi...
...n-am nici un motiv să-ţi spun... - N-am terminat!
Statuia propriu-zisă nu are valoare dar e suficient de mare ca să ascunzi ceva în ea.
Bănuiala mea e că, atunci când a început evacuarea,...
...ai pus mâna pe câte obiecte valoroase ai putut şi ai ascuns restul.
Eşti xenoarheolog, deci ai avut acces la artefacte...
...de pe alte planete, ca acesta.
Şi ce loc mai bun de a le ascunde decât statuia unui zeu pe care...
...poporul tău l-ar evita şi vânătorii de cadavre l-ar ignora...
...pentru că toţi ştim că majoritatea statuilor Drazi nu au nici o valoare.
Trebuie să fi fost un şoc după ce ai pus lucrurile la adăpost în statuie...
...şi ai văzut că flota vânătorilor de cadavre era pilotată de Drazi...
...iar Shokalla este protectorul sfânt al piloţilor.
Bine. Câţi bani vrei?
Un depozit de 500 de credite şi 20% din ceea ce se află în statuie.
- 10%. - 15%, şi n-o să-i anunţ pe Drazi...
...că ai dat o gaură în zeitatea lor.
Batem palma.
- Anunţă-mă dacă o găseşti. - Nu dacă.
Ci când.
- Salut, domnule Garibaldi. - Salut, domnule Lennier.
Fii binevenit în biroul meu.
Ce pot face pentru tine?
Am auzit că ai demisionat.
La început n-am vrut să cred, însă acum...
- De ce? - Păi, mi-am făcut treaba mea în iad...
...şi acum e timpul să-mi văd şi de viaţa mea.
De ce ţi se pare aşa ciudat?
La Minbari nu există o dată limită până la care să îţi serveşti poporul.
Asta e o onoare.
Am avut parte de toată onoarea de care am avut nevoie, în ultimul timp.
- Ce face Delenn? - E bine. Îţi transmite salutări.
- Căpitanul era... - Eu...
Am auzit că Londo s-a întors.
Da.
- Eşti sigur că totul e în regulă? - Oh, da. Sunt bine.
Doar că nu vreau să vorbesc despre...
Da, aşa se întâmplă mereu.
Spui numele diavolului şi el o să apară.
- Michael. - Căpitane.
Domnule Lennier, ţi-l prezint pe Dan Randall. Jurnalist de pe Pământ.
Aş vrea să îi arăţi staţia şi să fii omul lui de legătură, cât timp e aici.
- Domnul Allan ar fi mai... - Trebuie ca domnul Randall să înţeleagă...
...că tot ce vede şi aude e adevărul şi să nu-l interpreteze în folosul lui.
Ai putea ajuta la convingerea lui.
Atunci sunt fericit s-o fac.
veniţi cu mine, domnule Randall, o să încep prezentarea staţiei.
Asta e o piaţă deschisă.
Nu lucrezi decât pentru noi.
- Deci, aceste unităţi... - Când am andocat...
Spuneaţi ceva.
Când am andocat, am văzut o navă extraterestră care era reparată afară.
Multe nave din Liga Lumilor Nealiniate...
...au fost avariate în timpul războiului care tocmai a trecut.
Acelora care n-ar mai fi reuşit să se întoarcă acasă...
...le-am permis să ancoreze aici şi să facă reparaţii.
Trebuie să plătească pentru aceste reparaţii?
Doar pentru materialele folosite.
Timpul necesar pentru reparare e pus la dispoziţie gratuit.
Foarte generos.
Măcar atât putem face.
Am ajuns. După dumneavoastră, vă rog.
Înregistrezi?
Unde suntem acum, domnule Lennier?
Această parte a staţiei e cunoscută ca Subsolul.
Babylon 5 a avut mereu şi o clasă inferioară.
Oamenii vin pe staţie în căutarea unei vieţi mai bune...
...şi unii eşuează aici, când rămân fără bani.
Devin forţă de muncă ieftină pentru unii oameni de afaceri dubioşi.
- Deci sunt exploataţi. - Câteodată, da.
Căpitanul opreşte asta, atunci când e posibil. A iniţiat programe...
...prin care ei să poată câştiga bani, dacă ajută la repararea staţiei.
Mulţi au venit aici când preşedintele vostru a declarat legea marţială pe Pământ.
- Doctore? - Da.
Acesta e Dr. Stephen Franklin. Conduce o clinică gratuită pentru aceşti oameni.
Doctore, dânsul e Dan Randall, un jurnalist de pe Pământ.
Oh, da. Căpitanul mi-a spus că veniţi încoace.
Scuze, ne grăbim. Avem un caz de stop cardiac.
- Poate o să vorbim mai târziu. - Da, o să încerc. E cam agitaţie aici.
- Da. - Doctore Franklin,...
...crio-unităţile sunt gata de repornire. - Vin imediat.
Poate nu înţelegi motivele îngrijorării mele, Căpitane.
- Înţeleg perfect, Londo. - Nu, Nu cred.
Când am spus că în apartamentul meu este frig...
...n-am vrut să zic, "Cred că e cam răcoare pe aici,...
...poate că o să mai pun o pătură pe pat". Nu, ţi-am spus, era frig!
Ca în, "Uite, braţul meu stâng s-a rupt ca un ţurţure şi s-a sfărâmat de podea."
- Este total inacceptabil, Căpitane. - Ai dreptate.
Sunt alte părţi ale corpului tău pe care aş vrea să le văd sfărâmându-se.
Simţul tău al umorului este foarte ciudat.
Deci niciodată n-aţi vrut să vă rupeţi de Pământ?
Nu. Nu, ne-am declarat independenţa ca un mijloc prin care să protestăm...
...contra bombardamentelor ilegale împotriva civililor de pe Marte şi Proxima 3.
Ne vom realătura Alianţei Pământului când Preşedintele Clark...
...va retrage legea marţială decretată şi va demisiona.
Voi încă consideraţi că Preşedintele Clark e responsabil de moartea...
...fostului Preşedinte Luis Santiago?
Santiago era o piedică în calea planurilor lui Clark.
Vreau să spun...
...că tot ce stă în calea lui Clark dispare.
Doamnă Ambasador Delenn, probabil că asta vi se pare foarte ciudat.
Deloc. Genul ăsta de lucruri se întâmplă peste tot, ceea ce...
...cred că e un lucru bun, demonstrând că toate rasele au ceva în comun...
...şi un lucru rău, cam din acelaşi motiv.
Văd că voi doi aţi devenit foarte apropiaţi în ultimii ani.
Da, foarte.
Sunt adevărate zvonurile că s-ar putea chiar să vă căsătoriţi?
Nu comentăm, deocamdată.
Cu siguranţă că sorţii au fost împotriva relaţiei voastre.
Aţi fost în tabere diferite în timpul războiului Minbari...
...şi sunt sigur că sunt şi alte forţe ce încearcă continuu să vă învrăjbească.
Bineînţeles.
Dar inima nu cunoaşte graniţele de pe hartă,...
...războaiele sau strategiile politice.
Inima face ceea ce trebuie să facă.
- Şi dacă ceilalţi nu vor înţelege? - Dacă nu vor înţelege...
...îi vom face noi să înţeleagă.
Deci nu sunteţi îngrijoraţi de posibilele repercusiuni?
Ne vom lupta.
- Din nou... - Nici o forţă din galaxia asta...
...nu va putea opri ceea ce am făcut împreună.
Nimic nu ne va putea opri.
- Pot să-ţi vorbesc un moment? - Unde ţi-e anturajul?
Filmează câteva cadre cu staţia ca să le edităm mai târziu.
- Pot să stau jos? - E între tine şi chiropracticianul tău.
Eu nu mă bag.
Aproape am terminat. Nava noastră pleacă peste două ore.
- Eşti singurul cu care n-am vorbit, încă. - Nici nu ai de ce.
- Nu mai răspund decât de mine însumi. - Da.
Înţeleg că ai demisionat recent din funcţia de Şef al Securităţii Babylon 5.
Aşa este.
- N-ai vrea să vorbeşti despre asta? - Nu neapărat.
Domnule Garibaldi...
Eşti singurul dintre funcţionari...
...care se află aici încă de când s-a înfiinţat Babylon 5.
Ai un punct de vedere unic.
Aş fi un fraier dacă aş pleca fără să înregistrez câteva minute cu tine.
Uite ce e, poţi să vorbeşti despre absolut orice.
Despre timpul petrecut aici, ce ai făcut în timpul războiului,...
...despre colegii tăi, Preşedintele Clark, orice.
Eşti liber să spui ce doreşti.
- Văd că amândoi am avut aceeaşi idee. - Cine mai are timp de cină zilele astea?
Mă gândeam să îmi iau ceva de mâncat în timp ce ne uităm la Stellarcast.
- Vine şi Delenn? - Era chiar lângă mine...
...dar Marcus vroia s-o întrebe ceva.
Ai aceeaşi presimţire sumbră pe care o am şi eu despre asta?
Amândoi ştim că o să fie părtinitor.
Acesta e alt motiv pentru care am fost de acord cu asta.
Ştiam că o să se uite spre noi, mai devreme sau mai târziu.
Aşa poate că o să-i facem să joace deschis şi vom vedea ce cărţi au.
Am făcut tot ceea ce am putut.
Am folosit doar fraze scurte şi propoziţii cu enunţuri clare,...
...ca să le fie greu să ne scoată citatele din context.
Nu am avut nici o situaţie de criză pe staţie, cât timp au fost aici.
Ce ar putea să ne facă?
- Scuze. N-a început încă? - Trebuie să înceapă.
Bine...
Să vedem ce va fi. La norocul nostru probabil că va fi o reclamă.
Aici Interstellar Network News, difuzăm un reportaj special.
Transmite în direct din studioul ISN din Geneva, Elveţia,...
...gazda dumneavoastră, Alison Higgins.
Bună seara. Acum aproape două săptămâni, l-am trimis pe reporterul Dan Randall...
...să arunce o privire asupra situaţiei actuale de pe Babylon 5,...
...care s-a separat de Pământ anul trecut şi a fost recent adăugată...
...pe lista cu destinaţiile de călătorie şi comerţ interzise.
Vă vom prezenta această poveste mai târziu, în transmisiunea noastră.
Mai întâi, principalele ştiri:
Preşedintele Clark a anunţat azi că trupele Earthforce...
...au cucerit trei sferturi din teritoriul coloniei Marte...
...care, într-un act de revoltă, s-a declarat independentă acum 259 de zile.
Azi, în uralele cetăţenilor, au fost eliberate New Vegas şi Flinntown.
Pentru a sărbători această victorie împotriva tiraniei câtorva fanatici...
...care au pus în pericol vieţile concetăţenilor nostri,...
...Preşedintele Clark a proclamat azi o sărbătoare planetară.
Interdicţia de a circula noaptea a fost amânată cu două ore, până la 9 p.m.,...
...aşa că ieşiţi şi bucuraţi-vă.
Între timp, în Senatul care s-a întrunit astăzi încep audierile,...
...Comitetul pentru Activităţi Anti-Pământene ascultând depoziţiile...
...martorilor din sfera divertismentului, afacerilor şi politicii locale.
Prima zi a depoziţiilor confirmă ceea ce Preşedintele Clark a anunţat anul trecut:
Că aceste domenii şi multe altele au fost infiltrate de simpatizanţii extratereştrilor,
...hotărâţi să doboare guvernul Terrei. Fiecare martor a numit minim 10 persoane...
...care acum vor fi luate în custodie şi interogate.
Prima astfel de persoană, operatorul, scenaristul şi producătorul Lee Parks,...
...şi-a recunoscut de bunăvoie implicarea în această conspiraţie.
De bunăvoie...
...mărturisesc...
...că am ajutat guvernele extraterestre să submineze guvernul Pământean,...
...folosindu-mi aparatura ca să transmit mesaje...
...de incitare...
...la nesupunere faţă de autorităţi,...
...imoralitate şi violenţă.
Îmi dau seama acum că am fost folosit...
...de forţe străine, pentru a face rău propriului meu popor.
Cer iertare...
...familiei mele,...
...soţiei mele, Deborah...
...şi concetăţenilor mei...
...pentru crimele mele.
M-au ajutat în acţiunile de revoltă...
...scenaristul...
...Carleton Jarrico...
...şi actorii...
...Beth Trumbo...
...şi...
...Adrian Mostel.
Parks a fost ulterior internat într-un spital...
...unde va primi îngrijirile şi tratamentul adecvat, astfel încât...
...să se poată întoarce într-o zi ca un cetăţean activ al societăţii.
Anul acesta în Istorie.
Acum exact 300 de ani, în 1961,...
...cosmonautul rus Iuri Gagarin a devenit primul om ce a orbitat în jurul Pământului.
În 1999, Preşedintele Nord-American Bill Clinton...
...a creat Comisia Prezidenţială pentru Viitor.
În 2018, a fost pusă fundaţia Coloniei Luna, în Marea Liniştei.
Şi, exact acum 100 de ani, a fost înfiinţat Psi Corps.
Bună seara, sunt Dan Randall.
Când am venit prima dată la Ministerul Informaţiilor cu ideea...
...de a călători pe Babylon 5 pentru acest reportaj, ne-au sfătuit să renunţăm.
Credeau că voi pune siguranţa mea şi a echipei de ştiri în pericol.
Dar prima regulă a jurnalismului e să mergi acolo unde se află ştirea.
Totuşi, nimic n-ar fi putut să ne pregătească pentru ce am găsit acolo.
Din afara Babylon 5, totul pare să se desfăşoare ca înainte.
Priviţi nava ancorată în exteriorul staţiei. Vom reveni la ea mai târziu.
Condiţiile din interiorul Babylon 5 sunt cu totul altă chestiune.
Majoritatea rezidenţilor umani sunt obligaţi să trăiască în cele mai murdare,...
...mizere şi probabil purtătoare de boli locaţii de pe staţie...
...şi nu au acces la îngrijiri medicale corespunzătoare.
Cele mai bune apartamente, rezervate pentru oaspeţi extratereştri importanţi...
...şi pentru cei ce conduc staţia, sunt construite din taxele impuse cetăţenilor.
E ironic că Minbari, care au luptat cu Pământul într-un război de agresiune,...
...au fost numiţi păstori ai acestor grupuri sărace şi chinuite de oameni,...
...blocate în frigul spaţiului.
Un înalt responsabil Minbari ne-a dezvăluit condiţiile teribile.
Orice încercare de a protesta e zădărnicită cu cruzime...
...şi cei responsabili sunt sedaţi şi dispar.
Întrebarea este, unde dispar?
În timpul documentării, a devenit clar că guvernele extraterestre...
...trag sforile pe Babylon 5.
Chiar şi renegatul lider al staţiei, John Sheridan, pare servil în faţa...
...toanelor reprezentanţilor extratereştrilor.
Nu e clar de ce un erou decorat, care s-a luptat cu extratereştrii în război...
...şi susţine că a rupt-o cu Pământul pentru a obţine mai multă libertate,...
...tolerează un asemenea comportament.
E total inacceptabil, Căpitane.
Ca să găsim răspuns la aceste întrebări, ne-am adresat experţilor.
Dr. William Indiri e Decan la Facultatea de Psihiatrie de la Harvard Medical School...
...şi expert de frunte în xenopsihologie şi Sindromul războiului Minbari.
Dr. Indiri, aţi văzut aceleaşi imagini ca şi noi. Ce părere aveţi?
Dan, să ne amintim că mulţi veterani veterani ai războiului Pământ-Minbari...
...suferă de un complex de inferioritate faţă de formele de viaţă extraterestre.
Unii colegi ai mei au comparat asta cu Sindromul Helsinki.
Acolo, ostaticii au început să se identifice cu răpitorii lor.
Şi ce legătură are asta cu Babylon 5?
Cum am spus, mulţi dintre cei care au luptat contra Minbari în război...
...au simţit că se opun unei forţe cu mult superioară tehnologic şi,...
...de fapt, în acel moment şi sub acea conducere, chiar era adevărat.
Nu e un pas mare de la recunoaşterea superiorităţii tehnologice...
...până la atribuirea unor valori etnice şi morale mai mari...
...şi chiar a superiorităţii genetice raselor extraterestre.
Şi pe Pământ, spre exemplu,...
...am avut cultul cargourilor, care a văzut avioanele din secolul 20...
...şi a enunţat că ele şi piloţii lor sunt zei.
E cam acelaşi lucru.
Dr. Indiri, în opinia dumneavoastră, Sindromul Războiului Minbari...
...sau o fascinaţie nesănătoasă faţă de extratereştri ar putea face...
...ca o persoană să se întoarcă împotriva propriului popor sau rase?
Teoretic, e posibil, da.
Ne amintim fascinaţia faţă de religiile extraterestre ce a cuprins cultura noastră...
...după ce am stabilit primul contact cu Centauri.
Presupunerea era că o specie avansată e mai aproape de Dumnezeu decât noi,...
...ceea ce, evident, nu era cazul cu Centauri, mulţumim cerului.
Dar a făcut ca mulţi oameni...
...să se întoarcă împotriva credinţei în care au fost crescuţi,...
...uneori chiar cu acte de violenţă. - Vă mulţumesc, Dr. Indiri.
A doua regulă a jurnalismului e că nimeni nu face nimic fără un motiv.
Poate nu vor admite asta, nici măcar pentru ei înşişi, dar motivul există.
Ca să înţelegeţi ce s-a întâmplat pe Babylon 5 de când au rupt-o cu Pământul...
...va trebui mai întâi să înţelegeţi de ce.
Am început să reconstituim acest puzzle când s-a întâmplat să înregistrăm pe camere...
...ceea ce s-a dovedit a fi o foarte importantă conversaţie.
Ascultaţi cu atenţie.
- Poate o să vorbim mai târziu. - Da, o să încerc. E cam agitaţie aici.
- Da? - Doctore Franklin...
...crio-unităţile sunt gata de repornire. - Vin imediat.
O frântură de conversaţie auzită printr-un noroc.
Vom vedea ce înseamnă aceste câteva cuvinte, când vom reveni.
Reportajul special al ISN despre Babylon 5 continuă cu Dan Randall.
Bine v-am regăsit.
În ultimul nostru segment v-am cerut să acordaţi o atenţie specială...
...acestei nave, ancorate în exteriorul Babylon 5.
Acest crucişător e o parte a flotei create de Sheridan şi Ambasadorul Minbari Delenn...
...şi a fost folosit în recenta lor campanie militară.
Observaţi că resursele staţiei sunt folosite pentru înarmarea crucişătorului.
Încă odată, extratereştrii beneficiază iar contribuabilii Alianţei Pământene plătesc taxele.
Dar asta nu e tot.
Poate o coincidenţă, poate nu,...
...dar Babylon 5 a fost complet echipată cu sisteme militare de ultimă generaţie...
...doar cu puţin timp înainte de a se separa de Pământ.
Arme folosite apoi pentru a distruge navele noastre, în timpul secesiunii lor.
O altă piesă a unui interesant şi curios puzzle.
Dar ce înseamnă asta?
Care e cheia, piatra unghiulară care va descifra acest mister?
Misterul reprezentat de Babylon 5...
E ascuns sau e chiar la vedere?
Văd că voi doi aţi devenit foarte apropiaţi în ultimii ani.
Da, foarte.
Sunt adevărate zvonurile că s-ar putea chiar să vă căsătoriţi?
Nu comentăm, deocamdată.
Cu siguranţă că sorţii au fost împotriva relaţiei voastre.
Aţi fost în tabere diferite în timpul războiului Minbari...
...şi sunt sigur că sunt şi alte forţe ce încearcă continuu să vă învrăjbească.
Bineînţeles.
Dar inima nu cunoaşte graniţele de pe hartă,...
...războaiele sau strategiile politice.
Inima face ceea ce trebuie să facă.
Deci nu sunteţi îngrijoraţi de posibilele repercusiuni?
Ne vom lupta.
- Veţi lupta împotriva Pământului? - Bineînţeles.
Dacă nu vor înţelege, îi vom face noi să înţeleagă.
Vom trece peste tot ce ne stă în cale.
Sunt oameni acasă care ar putea fi îngrijoraţi de ceea ce spuneţi.
Sună ca şi cum aţi pune contopirea oamenilor cu Minbari...
...deasupra siguranţei propriei lumi.
Nici o forţă din galaxie nu va putea opri ceea ce am făcut împreună.
Nimic nu ne va putea opri.
"Nimic nu va putea opri ceea ce am făcut împreună."
Poate sună confuz, dar pot fi şi explicaţii.
Cât am fost pe Babylon 5, am reuşit să vorbesc cu Michael Garibaldi,...
...fost Şef al Securităţii, recent demisionat în condiţii misterioase.
Nu mă înţelege greşit. Îmi place Sheridan. Dar e...
Nu ştiu. E diferit, de când s-a întors din Spaţiul Extraterestru.
Ştii, câteodată se consideră al doilea Mesia.
Are un fel de complex al dumnezeirii. Nu mai poţi vorbi cu el, nu mai ascultă.
Ei, nu e chiar adevărat. O ascultă pe Delenn,...
...pe extraterestrul Lorien, care a fost pe aici, şi poate pe câţiva alţii.
Pur şi simplu nu mai suportam situaţia.
Crede că ştie ce e mai bine pentru toţi ceilalţi.
Poate că e datorită funcţiei de comandant dar asta...
Cred că a întrecut măsura.
Crezi că vei păţi ceva pentru că îmi spui toate astea?
Da, probabil.
Dar cineva trebuie să spună ceva.
Printr-o informaţie pe care am primit-o de la sursele noastre de pe Babylon 5,...
...am putut pătrunde într-o zonă interzisă de pe staţie.
Ceea ce veţi vedea s-ar putea să vă şocheze.
Ne aflăm într-o zonă imediat alăturată Infirmeriei.
Văzusem câteva tărgi cu oameni în stare de inconştienţă...
...care erau mutate pe acest hol, într-o cameră de la capătul lui.
Am încercat să vedem mai bine.
Acestea sunt unităţi criogenice.
Se presupune că Babylon 5 nu trebuie să menţină mai mult de patru-cinci...
...astfel de crio-unităţi la orice moment...
...şi doar atunci când sunt cerute de o urgenţă medicală,...
...până în momentul în care pacientul poate fi trimis pe Pământ pentru tratament.
Aici sunt cel puţin 20 sau 30 de astfel de unităţi.
Iar aceste nume...
Am verificat declaraţiile vamale, şi aceste nume nu aparţin...
...nici unui pasager sau lucrător şi nu apar în jurnalul de bord.
Deci, de unde vin aceşti oameni şi ce caută aici?
Trebuie să mergem, acum! Mişcaţi-vă, haide!
Căutam piatra unghiulară.
Poate că am găsit-o în lăzile criogenice, cu încărcătura lor de oameni îngheţaţi.
Acum putem vedea cum începe să se contureze o imagine.
O populaţie umană prizonieră, fără putere, fără adăpost, incapabilă să scape,...
...a carei lipsă nu se va simţi dacă va fi făcută să dispară.
După ce dispar, sunt luaţi în primire de personalul medical,...
...închişi în suspensie criogenică şi ţinuţi atât cât e nevoie...
...ca înregistrarea lor să fie ştearsă din computerul central.
Între timp, navele extraterestre sunt construite, reparate...
...şi echipate, în afara staţiei.
Nu construieşti o flotă decât dacă intenţionezi s-o foloseşti.
Deci, care ar fi următoarea ţintă pentru aşa-numita...
..."ultima şi cea mai bună speranţă de pace"?
Suntem gata să răspundem la această întrebare.
Răspunsul îi va şoca pe unii, îi va îngrozi pe alţii şi ne va înfuria pe toţi.
Vom afla răspunsul şi câteva concluzii de final imediat.
Bine aţi revenit.
Mai avem un interviu să vă prezentăm. E scurt dar cuprinzător.
Nu atât de mult pentru ceea ce spune, cât pentru ceea ce neagă.
Gata.
Sarcina noastră e să servim şi nevoile oamenilor şi ale extratereştrilor.
Câteodată asta poate fi foarte greu.
Diferenţele biologice pot face ca ceea ce vindecă o rasă să o ucidă pe alta.
Cât de mult stau pacienţii aici, de obicei?
Doar câteva zile. Nu suntem pregătiţi să le acordăm îngrijire pe termen lung.
Nu folosiţi suspensia criogenică ca să-i îngheţaţi şi să-i trataţi mai târziu?
Foarte rar şi doar în cazuri extreme.
Dar în acest moment?
Nu, nu. Acum nu avem pe nimeni în laboratorul criogenic.
- Pe nimeni? - Aşa e.
Regula numărul trei: Oamenii mint doar când au ceva de ascuns.
Ştim că sunt oameni în suspensie criogenică pe Babylon 5.
I-am văzut, la fel şi dumneavoastră. Deci, ce anume vor să ne ascundă?
Momentan, aş dori să ne întoarcem la Dr. Indiri.
Dr. Indiri, vă îngrijorează ceva din cele pe care le-aţi văzut aici?
- Da, mă îngrijorează, Dan. - De ce?
De-a lungul anilor, de la războiul Minbari, din timp în timp...
...am văzut unele cazuri ale Sindromului războiului Minbari...
...agravându-se şi devenind cazuri de o patologie severă.
Idolatrizarea raselor extraterestre s-a transformat într-o ură de sine.
Am avut cazuri de automutilare, încercări de a arăta ca un extraterestru...
...şi chiar cazuri în care...
Ei bine, acestea sunt prea extreme ca să le putem povesti spectatorilor.
Ce vreau să spun e că unele cazuri radicale ale Sindromului războiului Minbari...
...pot conduce la dorinţa de a deveni tu însuţi un extraterestru...
...şi de a-i face la fel şi pe cei din jurul tău.
Credeţi că domnul Căpitan Sheridan ar putea fi bolnav, tulburat mintal?
N-aş vrea să pun diagnostice de la mare distanţă...
...dar, da, asta e presupunerea mea, bazată pe ceea ce am văzut aici.
Şi, dacă el ar fi instabil...
...ar putea fi mai uşor pentru alţii să-l folosească pentru interesele lor.
Cu siguranţă că ar fi mult mai receptiv la influenţe străine...
...şi mult mai dispus să urmeze ordinele extratereştrilor.
Vă mulţumesc, Dr. Indiri.
Aţi văzut dovezile pe care şi noi...
...le-am auzit direct de la actorii implicaţi în această poveste.
Adevărul, ca întotdeauna, iese la suprafaţă, odată ce ai găsit cheia,...
...şi aceasta este cheia.
Cheia către experimentele medicale făcute pe oameni ţinuţi în suspensie criogenică.
Cheia către inima lui Sheridan, conform propriilor lui cuvinte.
Cheia către flota lor şi planul lor pentru umanitate.
Poate că Minbari s-au predat deoarece au găsit...
...o cale mai bună să cucerească Pământul,...
...nu cu ajutorul sabiei ci cu ajutorul codului genetic.
Războiul s-a terminat cu adevărat sau doar şi-a schimbat forma?
Ura de sine a lui Sheridan să se fi schimbat într-o dorinţă de a salva umanitatea...
...prin transformarea noastră în Minbari?
Un program care combină ADN uman şi Minbari sună absurd, fantastic...
...dar s-a mai făcut odată. Delenn i-a arătat calea.
Jumătate umană, jumătate Minbari. Ea a făcut-o. De ce n-am face-o şi noi?
Dacă e bine pentru femeia pe care o iubeşte, de ce nu şi pentru ceilalţi?
Şi, dacă nu vrem să cooperăm, dacă nu vedem înţelepciunea...
...logicii sale, influenţată de extratereştri,...
...atunci o flotă extraterestră stă pregătită să fie folosită contra noastră,...
...propriul lui popor, aşa cum a mai făcut-o odată.
Aşa arată viitorul umanităţii? Viitorul lui Sheridan?
Vina, totuşi, nu este a lui. Vina este a noastră,...
...faptul că nu i-am la văzut la timp starea în care se află, să-l putem trata.
Sunt convins că nu este o persoana rea.
Are doar nevoie de ajutorul nostru ca să se întoarcă printre noi.
Sindromul războiului Minbari este o adevărată problemă.
Stresul postului de comandă, pierderea familiei sale de acasă,...
...când ferma lor a ars săptămâna trecută şi tatăl lui nu a mai fost găsit.
Sarcina noastră e să relatăm ştirile, nu să le facem sau să le influenţăm.
Dar, din perspectiva reporterului,...
...situaţia de pe Babylon 5 se deteriorează rapid şi trebuie rezolvată.
Ordinul de carantină va opri alţi oameni să cadă pradă...
...acestui program genetic, dar e o soluţie pe termen scurt.
Cât despre Sheridan, el nu merită dispreţul nostru, furia sau ura noastră.
El e un veteran de război şi asta ar trebui măcar să ne câştige simpatia.
Aici, la ISN, sperăm că va primi cea mai bună îngrijire posibilă,...
...ca, într-o zi, să se întoarcă printre noi.
Sunt Dan Randall, pentru ISN. Noapte bună.
Traducerea şi adaptarea: nenea_hartia@yahoo.com